Talous- ja sosiaalikomitean lausunto aiheesta: - "Ehdotus neuvoston asetukseksi (EY) sitruunajalosteiden kaupan pitämisen edistämiseen tarkoitettujen erityistoimenpiteiden säätämisestä annetusta asetuksesta (ETY) N:o 1035/77 poikkeamisesta markkinointivuonna 1996/1997", ja "Ehdotus neuvoston asetukseksi (EY) asetuksen (EY) N:o 1543/95 muuttamisesta soveltamisjakson osalta" () (97/C 30/14) -



Virallinen lehti nro C 030 , 30/01/1997 s. 0037



Talous- ja sosiaalikomitean lausunto aiheesta: "Ehdotus neuvoston asetukseksi (EY) sitruunajalosteiden kaupan pitämisen edistämiseen tarkoitettujen erityistoimenpiteiden säätämisestä annetusta asetuksesta (ETY) N:o 1035/77 poikkeamisesta markkinointivuonna 1996/1997", ja "Ehdotus neuvoston asetukseksi (EY) asetuksen (EY) N:o 1543/95 muuttamisesta soveltamisjakson osalta" () (97/C 30/14) Neuvosto päätti 10. heinäkuuta 1996 Euroopan yhteisön perustamissopimuksen 43 ja 198 artiklan mukaisesti pyytää talous- ja sosiaalikomitean lausunnon edellä mainituista ehdotuksista. Asian valmistelusta vastannut maa- ja kalatalousjaosto antoi lausuntonsa 5. syyskuuta 1996. Esittelijänä oli Giuseppe Pricolo. Talous- ja sosiaalikomitea hyväksyi 25. ja 26. syyskuuta 1996 pitämässään 338. täysistunnossa (syyskuun 25. päivän kokouksessa 1996) seuraavan lausunnon. Äänestyksessä annettiin 101 ääntä puolesta, 1 vastaan, ja 4 pidättyi äänestämästä. 1. Johdanto 1.1. Yhteisön nykyinen sitrushedelmäjalosteiden tukijärjestelmä koskee sellaisille jalostusyrityksille annettavia palkkioita, jotka ovat solmineet sopimuksen sitrushedelmien tuottajien kanssa taaten niille toimituksen yhteydessä yhteisön vähimmäishinnan. 1.2. Tällainen tukitoimi katsotaan "rahalliseksi tasoitukseksi", koska sillä on määrä korvata yhteisön tuotteen ja kilpailevien kolmansien maiden tuotteen välinen, raaka-aineesta johtuva hintaero. Kolmansien maiden tuotteet ovat tunnetusti muita kilpailukykyisempiä matalien palkkojen vuoksi. 1.3. Viime vuoden maataloushintojen määrittelyn yhteydessä neuvosto antoi asetuksella (EY) N:o 1543/95 jäsenvaltioille vapauden maksaa markkinointivuonna 1995/1996 ns. "jalostuspalkkion" suoraan appelsiinien, mandariinien ja klementiinien tuottajille, koska maataloustuottajille maksettavien vähimmäishintojen maksu oli jonkin verran myöhästynyt. 1.4. Neuvostolle esittämissään kahdessa asetusehdotuksessa komissio korostaa mahdollisuutta ulottaa markkinointivuonna 1996/1997 tasoitusmekanismi suoraan maataloustuottajiin jalostajien sijaan ja pidentää koskemaan koko markkinointivuotta 1996/1997 määräys, joka sallii tämän poikkeuksen soveltamisen appelsiineihin, mandariineihin ja klementiineihin. 2. Yleistä 2.1. Komitea kannattaa komission pyrkimystä soveltaa yleisesti koko sitrushedelmäalaan poikkeussäännöstä, jonka avulla jäsenvaltiot voivat maksaa tasausmaksuja suoraan sitrushedelmien tuottajille. 2.2. Vaikka komitea kannattaa komission ehdotuksia, jotta kyseinen poikkeussäännös olisi voimassa sitrushedelmien markkinointivuonna 1996/1997, se ei kuitenkaan pidä vuosittaisia pidennyksiä tarkoituksenmukaisina, sillä on ilmeistä, että maataloustuottajille maksettavista jalostuspalkkioista on tehtävä pysyvä käytäntö. 2.3. Vähimmäishinnan maksuviivästysten syyt vaikuttavat nykyisin entiseen tapaan. On tosiasia, että teollinen jalostaja ei maksa tavarasta luovutushetkellä vaan vasta saatuaan jalostuspalkkion. 2.4. Jalostuspalkkion maksu riippuu valvonnasta ja hallinnollistyyppisistä tekijöistä, joten myöhästymisiä maksumenettelyssä on vaikea poistaa. Tämä puolestaan aiheuttaa maataloustuottajille maksuvalmiuden puutetta. 2.5. Komitea toivoo saavansa tässä yhteydessä keskustella asiasta ja kiinnittää neuvoston huomion pakottavaan tarpeeseen tarkistaa sitrushedelmien nykyinen jalostusjärjestelmä yhteisössä. Kokemus on osoittanut, että teollisuus ei aina noudata vähimmäishintaa ja että kertaalleen solmitut toimitussopimukset pannaan täytäntöön supistettuina (keskimäärin 50 prosenttia). 2.6. Komission ehdotukset kyseisen järjestelmän uudistamiseksi ovat oikeansuuntaisia. Komitea toivoo lisäksi, että neuvosto hyväksyy ne nopeasti, jotta markkinointivuodesta 1997/1998 lähtien voidaan soveltaa uutta järjestelmää. 2.7. Kyse on nimittäin siitä, että osapuolet voivat vapaasti sopia hinnasta, jota vastaan sitrushedelmät luovutetaan teollisuudelle. Tällöin luovutaan vähimmäishinnasta ja määrätään ainoastaan "suora tuki" sitrushedelmien tuottajille. Tämän tuen määrä riippuu toimitusmäärästä (kiloa kohti maksettava tuki) sekä yhteisön poistosta maksamista korvauksista. 3. Erityistä 3.1. Kyseisten kahden asetusehdotuksen yhteiskäsittely ei anna aihetta huomautuksiin vaan vastaa täysin asetettuja tavoitteita. Bryssel, 25. syyskuuta 1996. Talous- ja sosiaalikomitean puheenjohtaja Carlos FERRER () EYVL N:o C 208, 19. 7. 1996, s. 16-17.